Rikunarita-ORG/Wikinium huggingface dataset:
# Kosta Rika

**Kosta Rika** (hurup Arab Gundul: کوستا ريکا; Spanyol: *Costa Rica*) atawa resminya **Kiblik Kosta Rika** (hurup Arab Gundul: کبليک کوستا ريکا; Spanyol: *República de Costa Rica*) entu negara nyang letaknya di Amrik Tenga. Ni negara watesan ama Nikaragua di blèlir èn Panama di belah kidul-wètan. Sebagé agi, ni negara gableg jalan nuju laot ke Laotan Teduh di belah kidul-kulon èn Laot Karaiben di belah lor-wètan. Ni negara punya hopstad San Hosé. Ni negara jenggarnya 51.100
km2 (19.700 mi2) doang. Di sono, ada barang 5.204.411 orang nyang tinggal di mari. Adapun dia punya basa resminya entu basa Spanyol, cuman ada basa daèrah nyang diakuinnya juga', kaé basa Peranakan Limon, basa Bribri, èn basa Omong Jamaika.

## Ruju'an
# Èkuador

**Èkuador** (hurup Arap gundul: ايکوادور) atawa nama resminya **KiblikÈkuador** (hurup Arap gundul: کبليک اکوادور, basa Spanyol: *República del Ecuador*; lèterleknya: "Kiblik Katulistiwa") ada atu negara nyang letaknya di Amrik Kidul, watesan ama Kolombia di lor, Péru di wètan ama kidul, èn Laotan Teduh di kulon.

Basa resminya Èkuador entu basa Spanyol nyang dipaké ama 94% warga deri semua-muanya penduduk. Atu basa nyang dipaké ama orang asli sonoh entu antara laèn: basa Kécua, Suar, èn sebelas basa laènnya. Èkuador punya luas gedénya 283.520 km2. Dia punya hopstad – Kito. Adapun dia punya kota paling gedénya ya'entu Guayaquil.

Ni negara punya penduduk bedasar sènsus tahon 2010 sebanyak 14.483.499 orang. Èkuador entu atu negara kiblik persidènsiil.

## Ruju'an
# Beling

Beling potong terdisionil Jepang
**Beling** (hurup Arab Gundul: بليڠ) ièlah atu bahan parku nyang kena dipèpèl jadi bentukan apa baé. Biasanya mah bening, cuman bisa juga' dibikin-bikin banyak kelirnya. Beling banyakannya dikeja deri silika; beling nyang dibikin cuman deri silika namanya beling silika. Ni aslinya deri Hindi.

## Ruju'an
# Kucing

Tampang kucing
**Kucing** (hurup Arab Gundul: کوچڠ) atawa **mèong** (hurup Arab Gundul: ميوڠ) atawa **omèng** (hurup Arab Gundul: اوميڠ) dalem basa Latèn disebut sebagé *Felis catus* ya'entu atu héwan nété' (binatang nyang nété'in anaknya) pemakan daging deri kuarga *Felidae*. Setilah "kucing" lajimnya ngejuntrung ke "kucing jinak", tapi bisa juga dipaké bakal "kucing gedé" kaya singa atawa macan.

Kucing uda sènggolan ama manusia sederi 5 rèbu taon SM dengen ditemuinnya kerangka kucing di Kibris. Sederi 3.500 SM, orang Mesir uda maké kucing bakal nggesu tikus atawa curut deri tempat naro hasil panèn. Wayah gini, kucing dijadiin héwan bekèn bakal piaraan.

## Ruju'an
# San Marino

**San Marino** (hurup Arab Gundul: سن مارينو; basa Itali: *San Marino*; basa Romanyol: *San Marein*) atawa **Sint-Marines** (hurup Arab Gundul: سنت مارينس) atawa resminya **KiblikSan Marino** (hurup Arab Gundul: کبليک سن مارينو; basa Itali: *Repubblica di San Marino*; basa Romanyol: *Ripóbblica d' San Marein*) atawa juga' mashur digero' **Kiblik Paling Anteng San Marino** (hurup Arab Gundul: کبليک فاليڠ انتڠ سن مارينو; basa Itali: *Serenissima Repubblica di San Marino*) entu atu deri negara-negara nyang paling kecit di dunia. Ni negara letaknya di Èropa Kidul èn bener-bener dikulilingin ama Itali (disebutnya *cempètan*, cuman Watikan, Lèsoto, ama San Marino doangan nyang kaya' gini). Ada kurang deri 30.000-an orang nyang tinggal di mari. Jumblah seruruh luas wilayahnya cuman 61 km2. Dia punya hopstad juga' namanya San Marino.

San Marino entu kiblik paling kolot di antéro dunia nyang masing ada ampé wayah gini. Ni negara dimulain semprakan 3 Sèptèmber tahon 301 M ama atu tukang bangunan nyang gapa, Sint-Marinus. Ni – maktup di dalem dia punya wèt dasar nyang dianut ari bulan 8 Oktober tahon 1600. Ni negara kecit diakuin ama Prasman Napoléoniah tahon 1797, èn ama laèn-laèn negara Èropa di tahon 1815 pas Konggrès Wènen.

Bagèn kata ni negara – negara merdéka, alakulihal, ni negara juga' begantung banget ama Itali. Sedari abad ke-19, pas Itali disatuin, San Marino bener-bener dikulilingin ama Itali.

Orang-orang di San Marino pada ngomongnya basa Itali. Sebagé lagi, orang-orang di San Marino pada nganut agama Serani Katolik Romèn. Adapun orang-orang San Marino bisa digero' **orang San Marino** (hurup Arab Gundul: اورڠ سن مارينو), bisa juga' **orang San Marinès** (hurup Arab Gundul: اورڠ سن مارينيس).

## Ruju'an
# Ibu negeri

**Ibu negeri** (hurup Arab Gundul: ايبو نݢرى) atawa **hopstad** (hurup Arab Gundul: هوفستت atawa هوفستاد; Indonésia: *ibukota*; Inggris: *capital*; Welanda: *hoofdstad*) atawa atawa **biang negeri** (hurup Arab Gundul: بيڠ نݢرى) atawa **sintrem** (hurup Arab Gundul: سنترم) ya'entu kota nyang jadi sintremnya negara. Biasanya, ciri hasnya entu ada punya kantor guwernemèn, kewontenan wèt, atawa status wèt dasar.

## Ruju'an
# Konghucu (pilsup)

Gambar Konghucu
**Konghucu** (hurup Arap gundul: کوڠهوچو; Aksara Han: 孔夫子; basa Koanwé/Mandarin: *Kǒng Fūzǐ*; basa Hokkièn: *Khóng Hu-chú*; lahir 551 BC, wapat 479 BC)) atawa "**Guru Kong**" atawa mashur juga' dengen sebutan **Kongcu** (hurup Arap gundul: کوڠچو; Aksara Han: 孔子; basa Koanwé/Mandarin: *Kǒngzǐ*; basa Hokkièn: *Khóng-chú*) ada satu pendidik ama pilsup besar Tionghoa. Pas kecil, dia orang giroh bangat dah bakal belajar apa-apa gè', èn juga' ketarik banget ama ritual-ritual. Bagèn tumbu di kuarga nyang pakir, dia kaga' berenti mupuk dia punya kepenasaranan. Dia èmang bener-bener murid nyang ngabdi, wabilkusus pas masing bocah baru gedé. Kága' tau dah pagémana dia bisa dapet pendidikan pormil, cuman èmang dia monès di banyak bidang seni. Pas udah gedé, dia begawé jadi amtenar nyang ngurusin masalah pangonan ama binatang angonan. Terus, dia jadi guru dah.

Konghucu idup pas jamannya negara pada perang di Tiongkok. Ni aman dikenal sebagé jaman Musim Kembang èn Règès di Wangsa Ciu. Nah, Konghucu kaga' demen dah kewontenan kaya' begini, jadinya dia pèngèn ngebalikin keakuran di masarakat.

## Ruju'an
# Sungapan

Sungapan
**Sungapan** (hurup Arab Gundul: سوڠفن) ièlah peraèran separo ketutup di wilayah pesisir, dengen atu kali atawa lebi nyang mili ke jeronya, serènta kecancang bèbas ama laot nègla. Kebanyakan muara kali ke laot ngeja sungapan, cuman kaga' begitu dah kalu muaranya ke sètu, waduk atawa ke kali nyang gedéan.

## Ruju'an